ร้านสเต็กขาประจำ กินเพลินๆ อิ่มกำลังดี ไม่ทำลายกระเป๋าตังค์มากนัก
ปกติคนจะมาเรื่อยๆ บางครั้งอาจต้องรอคิวบ้าง
บรรยากาศสบายๆ แต่ละโต๊ะเป็นส่วนตัวดี มีโต๊ะใหญ่สำหรับลูกค้ามากลุ่มใหญ่ๆ ด้วย
ร้านนี้จะมีโปรโมชั่นลดราคาบ่อยๆ แล้วก็จะมีเซอไพรส์ด้วย เป็นการให้ทานอาหารฟรีๆ 1 อย่าง เราเคยได้สลัดทูน่าด้วย อร่อยดี สนุกด้วย555
ความสะอาดถือว่าดี พนักงานโอเค แต่ตอนคนเยอะๆ เรียกพนักงานยากหน่อย วิ่งกันวุ่นหมด
ปกติรออาหารประมาณ 8 นาที ก็ไม่ช้านะ

จานแรกเป็น Gangster สเต็กหมู ไก่ ไส้กรอกรมควัน
เนื้อชิ้นกำลังดี ไม่เล็กเกิน หมูเหนียวไปหน่อย
ถ้าเป็นพ๊อคช๊อปจะนุ่มกว่านิดนึง เราชอบไก่มากกว่า หนังกรอบๆ หอมดี เนื้อนุ่ม อร่อย 
ไส้กรอกก็รสชาติมาตรฐาน555 
 ซอสมีหลายแบบให้เลือก แต่จากที่กินมาแล้วหลายอย่าง เราว่ามันก็ไม่ต่างกันเท่าไหร่ รสออกเค็มๆ เหมือนกันหมด

สเต็กปลาดอลลี่
เกรียมเหลืองน่ากิน ไม่คาวโรยพริกไทยดำยิ่งหอม
น้ำซอสก็กำลังกิน จานนี้ใช้ได้

ขนมปังกระเทียมเชสด้าชีส
สั่งบ่อยมาก มีคนชอบกิน อิอิ
บางทีก็ชีสเยอะเว่อร์ บางทีก็น้อยเว่อร์ แอบงงบ้างอะไรบ้าง555

ถ้าเข้าห้างละคิดไม่ออกว่าจะกินอะไร ร้านนี้ก็เป็นตัวเลือกที่ดีนะ 
คุณภาพสมราคา
อาจเจอโปรโมชั่นสปาเก็ตตี้จานละครึ่งร้อยได้ :)